text: राहुल के ट्वीट के बाद सीपी जोशी ने ट्वीट किया, “कांग्रेस के सिद्धांतों एवं कार्यकर्ताओं की भावनाओं का सम्मान करते हुए मेरे कथन से समाज के किसी वर्ग को ठेस पहुंची हो तो मैं उसके लिए खेद प्रकट करता हूं|” मेरे बयान को तोड़-मरोड़कर पेश किया जा रहा है| दरअसल, कांग्रेस के वरिष्ठ नेता और पूर्व केंद्रीय मंत्री सीपी जोशी राजस्थान के नाथद्वारा में जनसभा को संबोधित कर रहे थे तब उन्होंने कहा था कि “ब्राह्मण ही धर्म के बारे में बोल सकता है| आपको पता है कि उमा भारती और पीएम मोदी किस जाति के हैं| साध्वी ऋतंभरा किस जाति की हैं, ये लोग धर्म के बारे में क्या जानते हैं|” वहीं इस बारे में केंद्रीय मंत्री उमा भारती ने पलटवार करते हुए कहा कि जात-पात तो कांग्रेस का चरित्र है| हमारी देशभक्ति की जमात है|